
16 DR.30.10.2008 
 

 Tuan Jelaing anak Mersat:  Terima kasih Yang Berhormat.  Pada masa sekarang 
ini, pihak hypermarket di seluruh negara kita ini memang bekerjasama dengan PKS atau 
peniaga kecil ataupun yang sederhana dan membuat pelbagai program untuk mereka 
bekerjasama, di mana peniaga-peniaga kecil kita ataupun PKS telah diberi peluang di 
hypermarket untuk mereka berniaga dan mereka mendaftarkan diri mereka dengan 
hypermarkets tertentu supaya barang-barang keluaran mereka juga dapat dijual di 
hypermarket. 

 Tambahan daripada itu ialah untuk membuat satu promosi seperti Program 
Malaysia Cita Rasa kita, di mana sebahagian besar daripada penglibatan itu adalah 
daripada peniaga-peniaga kecil di Malaysia dan menjual bahan-bahan ataupun barang-
barang tempatan, untuk menggalakkan lagi  perniagaan peniaga-peniaga kecil kita.  
Cadangan Yang Berhormat ini untuk pembelian daripada superstore ataupun hypermarket 
untuk dijual di kedai runcit, ini adalah satu cadangan yang baik dan saya memang percaya  
kalau kementerian ada peluang bolehlah kita bawa cadangan ini kepada satu mesyuarat 
yang tertentu.  Terima kasih. 

 Tuan Haji Mahfuz bin Omar [Pokok Sena]:  Terima kasih.  Nak dapat Pokok 
Sena tu, senyum. 

 Tuan Yang di-Pertua:  Senyum dulu. 
 
 Tuan Haji Mahfuz bin Omar [Pokok Sena]:  Terima kasih Tuan Yang di-Pertua, 
terima kasih Yang Berhormat Timbalan Menteri.  Ini soal persaingan antara hypermarket 
dengan mini market dan juga kalau di kampung-kampung, kedai runcit biasalah dia tak 
sebut mini market pun, kedai barang biasa saja. 
■1110 

Saya melihat bahawa keupayaan untuk bersaing dengan hypermarket itu terlalu 
tinggi dan terlalu besar.  Kemampuan dan keupayaan mini market dan juga kedai-kedai 
runcit biasa ini adalah sangat terhad.   

Jadi apa yang berlaku hari ini ialah walaupun disebut tadi oleh Yang Berhormat 
mengatakan bahawa ada syarat-syarat tertentu keluasan, jarak daripada kawasan bandar 
dan sebagainya daripada jumlah kawasan taburan penduduk.  Akan tetapi saya melihat 
bahawa hai ini di sesetengah tempat itu kewujudannya sampai tiga empat hypermarket.  
Maknanya tidak menampakkan memenuhi syarat yang dikehendaki apa yang di sebut oleh 
Yang Berhormat tadi.   

Jadi ini memberikan satu tekanan yang kuat kepada peruncit-peruncit ataupun 
kepada kedai-kedai biasa, kepada mini-mini market ini yang menyebabkan pembekal-
pembekal barangan kepada mini market ini lebih banyak tertumpu untuk membekalkan 
barang kepada hypermarket. Umpamanya pembekal-pembekal barang-barang basahan.  
Mereka akan lebih banyak memberikan bekalan kepada hypermarket kerana mereka 
melihat bahawa mereka sudah mendapat satu ketetapan harga umpamanya.   

Jadi saya lihat bahawa di situ akan berlaku monopoli dan belum tentu kita akan 
mendapat satu kadar harga yang munasabah daripada hypermarket kerana suatu hari nanti 
oleh kerana semua orang membekalkan barangan kepada mereka, maka sudah tentu 
mereka akan menentukan pada kadar harga yang lebih tinggi.   

Jadi sukar bagi peruncit-peruncit kedai-kedai biasa ini untuk mendapat bekalan-
bekalan khususnya kepada barang basahan.  Jadi ini memberikan tekanan harga yang 
lebih melambung kepada pasaran yang lebih umum.   

Tuan Jelaing anak Mersat:  Terima kasih Tuan Yang di-Pertua, terima kasih 
Yang Berhormat Pokok Sena.  Pandangan Yang Berhormat tadi kita ambil kira tetapi dalam 
masa yang sama, Yang Berhormat kita memang memikirkan juga hal-hal yang berkaitan 
dengan prosperity dengan izin kedai-kedai kecil kita. Dengan adanya hypermarket ini, 
mereka juga boleh meniaga bersama-sama seperti yang saya sebutkan tadi dan dari 
semasa ke semasa kita buat pemantauan harga supaya harga di hypermarket ini juga tidak 
melambung tinggi dan monopolies keadaan yang sedia ada seperti yang baru-baru ini.   

 



Tuan Jelaing anak Mersat: Terima kasih Yang Berhormat. Pada masa sekarang ini, pihak hypermarket di seluruh negara kita ini memang bekerjasama dengan PKS atau peniaga kecil ataupun yang sederhana dan membuat pelbagai program untuk mereka bekerjasama, di mana peniaga-peniaga kecil kita ataupun PKS telah diberi peluang di hypermarket untuk mereka berniaga dan mereka mendaftarkan diri mereka dengan hypermarkets tertentu supaya barang-barang keluaran mereka juga dapat dijual di hypermarket. Tambahan daripada itu ialah untuk membuat satu promosi seperti Program Malaysia Cita Rasa kita, di mana sebahagian besar daripada penglibatan itu adalah daripada peniaga-peniaga kecil di Malaysia dan menjual bahan-bahan ataupun barang- barang tempatan, untuk menggalakkan lagi perniagaan peniaga-peniaga kecil kita. Cadangan Yang Berhormat ini untuk pembelian daripada superstore ataupun hypermarket untuk dijual di kedai runcit, ini adalah satu cadangan yang baik dan saya memang percaya kalau kementerian ada peluang bolehlah kita bawa cadangan ini kepada satu mesyuarat yang tertentu. Terima kasih. Tuan Haji Mahfuz bin Omar [Pokok Sena]: Terima kasih. Nak dapat Pokok Sena tu, senyum. Tuan Yang di-Pertua: Senyum dulu. Tuan Haji Mahfuz bin Omar [Pokok Sena]: Terima kasih Tuan Yang di-Pertua, terima kasih Yang Berhormat Timbalan Menteri. Ini soal persaingan antara hypermarket dengan mini market dan juga kalau di kampung-kampung, kedai runcit biasalah dia tak sebut mini market pun, kedai barang biasa saja. #1110 Saya melihat bahawa keupayaan untuk bersaing dengan hypermarket itu terlalu tinggi dan terlalu besar. Kemampuan dan keupayaan mini market dan juga kedai-kedai runcit biasa ini adalah sangat terhad. Jadi apa yang berlaku hari ini ialah walaupun disebut tadi oleh Yang Berhormat mengatakan bahawa ada syarat-syarat tertentu keluasan, jarak daripada kawasan bandar dan sebagainya daripada jumlah kawasan taburan penduduk. Akan tetapi saya melihat bahawa hai ini di sesetengah tempat itu kewujudannya sampai tiga empat hypermarket. Maknanya tidak menampakkan memenuhi syarat yang dikehendaki apa yang di sebut oleh Yang Berhormat tadi. Jadi ini memberikan satu tekanan yang kuat kepada peruncit-peruncit ataupun kepada kedai-kedai biasa, kepada mini-mini market ini yang menyebabkan pembekal- pembekal barangan kepada mini market ini lebih banyak tertumpu untuk membekalkan barang kepada hypermarket. Umpamanya pembekal-pembekal barang-barang basahan. Mereka akan lebih banyak memberikan bekalan kepada hypermarket kerana mereka melihat bahawa mereka sudah mendapat satu ketetapan harga umpamanya. Jadi saya lihat bahawa di situ akan berlaku monopoli dan belum tentu kita akan mendapat satu kadar harga yang munasabah daripada hypermarket kerana suatu hari nanti oleh kerana semua orang membekalkan barangan kepada mereka, maka sudah tentu mereka akan menentukan pada kadar harga yang lebih tinggi. Jadi sukar bagi peruncit-peruncit kedai-kedai biasa ini untuk mendapat bekalan- bekalan khususnya kepada barang basahan. Jadi ini memberikan tekanan harga yang lebih melambung kepada pasaran yang lebih umum. Tuan Jelaing anak Mersat: Terima kasih Tuan Yang di-Pertua, terima kasih Yang Berhormat Pokok Sena. Pandangan Yang Berhormat tadi kita ambil kira tetapi dalam masa yang sama, Yang Berhormat kita memang memikirkan juga hal-hal yang berkaitan dengan prosperity dengan izin kedai-kedai kecil kita. Dengan adanya hypermarket ini, mereka juga boleh meniaga bersama-sama seperti yang saya sebutkan tadi dan dari semasa ke semasa kita buat pemantauan harga supaya harga di hypermarket ini juga tidak melambung tinggi dan monopolies keadaan yang sedia ada seperti yang baru-baru ini.